Pajumõisa

Pajumõisa on küla Saare maakonnas Saaremaa vallas. Küla asub Saaremaa lääneosas endise Kihelkonna kihelkonna aladel. Enne Eesti omavalitsuste haldusreformi 2017. aastal kuulus küla Kihelkonna valda.

Küla alalt on leitud Eesti üks kahest vanaaja kuldmündist: Lääne-Rooma keisri Valentinianus III solidus.Dieter Quast: Ein skandinavisches Spathascheidenmundblech der Völkerwanderungszeit aus Pikkjärve (Polvamaa, Estland). "Jahrbuch des Römisch-germanischen Zentralmuseums Mainz" 51 (2004): 243-281

Küla lähedal asuvad keskused on Kihelkonna ja Lümanda.

 Ajalugu 
1919. aasta maareformi käigus loodud küla kandis alguses nime Paju küla läheduses asunud Paju mõisa järgi.

 Talud 
Pajumõisa küla koosneb kahekümnest talust. Asukohtade kirjelduse järgi on talud endale nimed saanud. Nimede saamise lood on kirja pandud Õispuu talu omaniku mäletamise järgi.
+NimiNime päritoluPutku–MäeTalu asub mäe pealPõlluväljaTalu on ümbritsetud suurte väljade ja põldudegaMõisaTalu juures asus mõisLiiksuVarem oli see koht soineReheVarem asus seal mõisa rehiMöistriTalu, kus elas mees, kes oskas väga palju erinevaid töid tehaTeistre (algne nimi Teistri)–PiiriTalu on väga lähestikku teise talugaLõhmuseÕue peal kasvas suur lõhmus ehk pärna puuMetsTalu asub mets seesÕispuuÕue peal kasvab õispuuKustaTalu peremehe nime järgi. See talu oli üks esimesi Pajumõisa külasAabeÕue peal kasvavad suured haava puudSüllaTalu lähedal asus sild (süld) ja sellega juhiti tee peale kogunev vesi äraPõlluTalu asub väga suurte põldude keskelVäljaTalu asub suure lagedate väljade pealKadakaTalu lähedal kasvab hästi palju kadakaidOjaEnne talu ehitamist oli seal ojaPutla–

 Mälestised 
pisi|püsti|Kivikalme Pajumõisa külas
Pajumõisa külast on leitud mitmeid mälestisi:

 Kiviaja asulakoht (mälestise registri nr 12387). Asulakoht pärineb II aastatuhandest e.m.a. Seal piirkonnas korraldatud kaevamiste tulemusena on mitmed ehted ja relvad jõudnud muuseumisse.
 Kivikalme (mälestise registri nr 12388). Leitud on inimluid ja tõestust arheoloogilise kultuurikihi olemasolust.
 Kivikalme (mälestise registri nr 12389). Tegemist on I at kuuluva kivikalmega. Leitud on inimluid.
 Kivikalme (mälestise registri nr 12390). Leitud on inimluid ja tõestust arheoloogilise kultuurikihi olemasolust.

 Tuntud inimesed 
Saaremaalt Pajumõisa külast on pärit Eesti Keele Instituudi vanemteadur ja filoloogiadoktor Silvi Vare.

 Vaata ka 
 Pajumõisa asulakoht (Kihelkonna vallas Virita külas)
 Pajumõisa mõis (Paju mõis)

 Viited 

Kategooria:Saaremaa valla külad